Turkiya Suriya chegarasi yaqiniga qo‘shimcha tanklarni joylashtirdi

Turkiya Suriya chegarasida qo‘shimcha harbiy bo‘linmalarini to‘pladi, deb yozadi “RBK”.

Bunda gap Beshinchi tank diviziyasi tarkibidagi yangi tanklar, shuningdek gaubitsa va 120 millimetrli qurol-yarog‘lar haqida bormoqda, ular Suriya bilan chegara yaqinidagi Kilis provinsiyasiga joylashtiriladi.
Ushbu harbiy guruhning maqsadi so‘nggi paytlarda baravariga o‘q otish reaktiv tizimi yordamida mamlakat hududini tobora ko‘proq o‘qqa tutayotgan IShID jangarilaridan himoya qilish bo‘ladi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.